《秋日闲居》
清代·陈德正

负郭无旧业，依布才数椽。衣食苦不给，藜藿充朝餐。

敝裘行复被，野外气早寒。萧条守环堵，蓬扉昼常关。

人生分有定，随在皆可安。此心既无累，俯仰俱宽然。

闲居玩物化，生意盎目前。适然意有会，兴至遂忘言。

万物性各得，吾心别有天。逍遥人间世，聊用穷岁年。

作者简介：陈德正，字醇叔，号葛城，安州人。雍正庚戌进士，授吏部主事，历官陕西按察使。有《葛城诗稿》。